Seaduseelnõu koostanud rahandusministeerium põhjendas seadusemuudatuse seletuskirjas sellise õiguse andmist eesmärgiga võidelda suuremahuliste maksupettustega, kui on alust arvata, et maksukohustus jäetakse täitmata. Et olukord oli ja on  tõsine eeskätt kütusesektoris, ilmestab järgnev maksuhalduri statistika: kütuse valdkonnas toimuvate pettuste tõttu kaotab riik hinnanguliselt 325 miljonit krooni käibemaksu ja ligi 400 miljonit krooni aktsiisimaksu tulu aastas. Turuosalised ise on hinnanud pettusesummat veelgi suuremaks.